《夏日园中清暑二首 其一》
元代·吴志淳

青山地僻车马稀，十载倦游歌《式微》。傍溪卜筑面流水，拂石展簟消炎晖。

老翁过从就蔬食，幼女补缀成絺衣。西亭去家苦不远，日暮共逐渔樵归。

作者简介：元明间庐州府无为州人，字主一。元末历知靖安、都昌二县。奏除待制翰林，为权幸所阻。以避兵移家豫章，再迁浙江鄞县东湖。入明不仕。工草书篆隶，亦能诗。